**Батыр Бауыржан Момышұлы атындағы**

**ӘСКЕРИ-СПОРТ КОЛЛЕДЖГЕ**

**оқуға түсу үшін құжаттар**

**ТІЗБЕСІ.**

**Құжаттарды қабылдау 2025 жылдың 1-5 тамыз аралығында.**

1. Еркін нысандағы оқуға қабылдау туралы өтініш немесе оқуға түсушінің тегі, аты мен әкесінің аты (бар болса), туған күні, тұрғылықты мекенжайы, заңды өкілдерінің байланыс деректері көрсетілген баянат.

2. Жеке куәлік көшірмесі (салыстырып тексеру үшін түпнұсқа). Оқуға түсуші 16 (он алты) жасқа толғанға дейін туу туралы куәлік көшірмесі (салыстырып тексеру үшін түпнұсқа) ұсынылады.

3. Білімі туралы құжаттар: негізгі орта білімі туралы куәлік (түпнұсқа және көшірме).

**Медициналық құжаттар!!!**

4. Қабылдау комиссиясына келгенге дейін **30 (отыз)** күнтізбелік күннен ерте емес мерзімде берілген **075/у** нысанындағы **медициналық анықтамалар**.

**0-27/у анықтамасы** (пациенттің диспансерлік есепте тұрмайтыны туралы); **0-27/у анықтамасы** (амбулаториялық науқастың медициналық картасынан үзінді);

• Жалпы қан талдауы (10 күн);

• Микропреципитация реакциясы (сифилиске микрореакция) **(10 күн);**

• Қандағы қантты және В, С гепатиттерінің маркерлерін анықтау (10 күн);

• АИТВ-ға (ВИЧ) қан талдауы (10 күн);

• Бруцеллезге қан талдауы (10 күн);

• Жалпы зәр талдауы (10 күн);

• Мұрын қуысының қосалқы қуыстарының рентгенографиясы (сипаттамасымен пленкаға түсірілген сурет!!!) (**1 ай**);

• Аяқтың рентгенографиясы (екі проекцияда, сипаттамасымен, пленкаға түсірілген!!!);

• Электрокардиография (12 отведениеде, тыныш күйде және жүктемеден кейін, сипаттамасымен!!!) **(1 ай)**;

• Кеуде қуысы мүшелерінің флюорографиялық (рентгенологиялық) зерттеуі **(сипаттамасымен, 1 айдан кеш емес)**;

• Амбулаториялық науқастың медициналық картасы **(0-25/у нысан)**;

• Екпелер картасы **(0-63/у нысан)**;

• Қалқанша безі, жүрек, бүйрек, ұма және құрсақ қуысының мүшелерінің ультрадыбыстық зерттеуі **(сипаттамасымен, 1 ай ішінде!!!)**;

• Тональды аудиометрия (1 ай);

• Электроэнцефалография **(ең қысқа мерзімде, 1 ай)**;

• Наркотест **(10 күн);**

• Психоневрологиялық, наркологиялық (наркотест нәтижелерімен), туберкулезге қарсы және тері-венерологиялық диспансерлерден анықтамалар **(10 күн)**.

5. Соттылығының болмауы туралы анықтама, кәмелетке толмағандардың ісі жөніндегі бөлімшеден ішкі істер органында есепте тұрмауы туралы қосымша анықтама.

6. Спорттық разрядты, республикалық не халықаралық жарыста, ағымдағы жылы орындаушылар байқауында, ағымдағы жылы жалпы білім беретін пәндер бойынша халықаралық олимпиадада, сондай-ақ Президенттік не республикалық жалпы білім беретін пәндер бойынша олимпиадада (конкурстық іріктеуден өткен мерзімді әскери қызмет өткерген адамдарды қоспағанда) қол жеткізген жүлделі орынды растайтын құжат (бар болса).

7. Өлшемі 3х4 фотосурет – 4 дана.

8. Ата-ана құқығының шектелуіне немесе одан айырылуына, ата-анасы хабарсыз кеткен деп танылуына, олар қайтыс болған деп жариялануына, әрекетке қабілетсіз (әрекет қабілеті шектеулі) деп танылуына байланысты жалғыз ата-анасының немесе екеуінің де қамқорлығынсыз қалған жетім балалар мен балалар, сондай-ақ ата-анасының қамқорлығынсыз қалған басқа да жағдайда ата-анасының қамқорлығынсыз қалу фактісін растайтын мынадай құжаттардың біреуінің көшірмесін (салыстырып тексеру үшін түпнұсқа) қосымша ұсынады (конкурстық іріктеуден өткен мерзімді әскери қызмет өткерген адамдарды қоспағанда):

- ата-анасының қайтыс болуы туралы куәлік;

- ата-анасының ата-ана құқығын шектеу немесе одан айыру туралы сот шешімі;

- ата-анасы хабарсыз кеткен деп тану, оларды қайтыс болған деп тану немесе әрекетке қабілетсіз (әрекет қабілеті шектеулі) деп тану туралы сот шешімі.

9. Әскери қызмет міндеттерін орындау кезiнде қаза тапқан немесе мүгедек болған, қызмет өткеру уақытында хабарсыз кеткен әскери қызметшiлердiң балалары тұрғылықты жерi бойынша жергiлiктi әскери басқару органынан анықтама (конкурстық iрiктеуден өткен әскери қызмет өткерген адамдарды қоспағанда) ұсынады.